

SAJÓSZÖGED KÖZSÉG ÖNKORMÁNYZATA
 KÉPVISELŐ-TESTÜLETÉNEK
6/2015. (IV.30.) önkormányzati rendelete
a 2014. évi pénzügyi terv végrehajtásáról

Sajószöged Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a Pénzügyi-Ügyrendi Bizottság véleményének kikérésével a következőket rendeli el:

1. § (1) Az önkormányzat képviselő-testülete a 2014. évi költségvetés végrehajtásáról szóló zárszámadást 
	a) 310 498 E Ft
	költségvetési bevétellel,

	b) 306 007 E Ft
	költségvetési kiadással,

	c) 4 491 E Ft
	pénzmaradvánnyal 


hagyja jóvá.
(2) A mérlegszerűen bemutatott kiadásait, bevételeit önkormányzati szinten az 1.1. mellékletben foglaltaknak megfelelően fogadja el. 
(3) A bevételek és kiadások előirányzat-csoportok, kiemelt előirányzatok és azon belül a kötelező feladatokat 1.2. melléklet szerint fogadja el.
(4) A működési bevételek és kiadások, valamint a tőkejellegű bevételek és kiadások mérlegét a 2.1. és a 2.2. melléklet szerint fogadja el.

2. § (1) A képviselő-testület 2014. évi zárszámadást részletezve
a) az önkormányzat beruházási és felújítási kiadásait a 3. melléklet szerint,
b) az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását a 4. melléklet szerint,
c) a Polgármesteri  Hivatal bevételi és kiadási előirányzatainak teljesítését a  5.1,.5.2, 6.1.,6.2., mellékletekben foglaltak szerint,
d) a költségvetési szervek bevételi és kiadási előirányzatainak teljesítését a 7.1,7.2., 8.1.,8.2,9.1,9.2. mellékletekben foglaltak szerint
hagyja jóvá.
(2) A képviselő-testület a költségvetési szervek maradványát és annak felhasználását a 10. mellékletnek megfelelően hagyja jóvá, illetve engedélyezi.

3. § A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.


4. § Ez a rendelet a kihirdetését követő tizenötödik napon lép hatályba.



	dr. Boros István sk.
	dr. Gulyás Mihály sk.

	    címzetes főjegyző	
	polgármester





Kihirdetési záradék:
Kihirdetve: 2015. április 30.

Sajószöged, 2015. április 30.




  dr. Boros István sk.
  címzetes főjegyző

